ପ୍ରଥମ ପର୍ଯ୍ୟାୟରେ ପୁରୀ ସହରର ୧୦ହଜାର ବସ୍ତିବାସିନ୍ଦାଙ୍କୁ ଜମି ପଟ୍ଟା ଦେବାକୁ ସ୍ଥିର କରାଯାଇଛି। ପୁରୀ ପୌରାଞ୍ଚଳରେ ୬୩ଟି ଝୁମ୍ପୁରି ଘର ବସ୍ତିରେ ଅଛି। ସେଥିରେ ୬୦ହଜାର ଲୋକ ବାସ କରୁଛନ୍ତି। ଓଡିଶା ବସ୍ତି ବାସିନ୍ଦା ଜମି ଅଧିକାର ଆଇନ ୨୦୧୬ ଅନୁଯାୟୀ ସେମାନଙ୍କୁ ଥଇଥାନ କରାଯିବ। ପ୍ରମୁଖ ପର୍ଯ୍ୟଟନ କ୍ଷେତ୍ର ପୁରୀକୁ ବସ୍ତି ମୁକ୍ତ କରିବା ପାଇଁ ରାଜ୍ୟ ସରକାର ସ୍ଥିର କରିଛନ୍ତି। ଟାଟା ଟ୍ରଷ୍ଟ ପକ୍ଷରୁ ବସ୍ତି ଗୁଡିକରେ ଡ୍ରୋନ୍ ସର୍ଭେ ଶେଷ ହୋଇଛି। ସ୍ୱେଚ୍ଛାସେବୀ ସଂସ୍ଥା ପ୍ରତିନିଧି ଦୁଆର ଦୁଆର ବୁଲି ବସ୍ତି ବାସିନ୍ଦାଙ୍କ ସମ୍ପର୍କରେ ତଥ୍ୟ ସଂଗ୍ରହ କରିଛନ୍ତି। ବଳିଆପଣ୍ଡା, ପେଣ୍ଠକଟା, ଧୋବା ସାହି, ଚକ୍ରତୀର୍ଥ ନୂଆ ସାହି, ବାଲି ନୋଳିଆ ସାହି ବସ୍ତି ବାସିନ୍ଦା ସଂଘ ଗଠନ କରାଯାଇଥିବା ସମୀକ୍ଷାରୁ ଜଣାପଡିଛି। ଜମି ମାଲିକ ନାଁରେ କାଗଜପତ୍ର ଯାଞ୍ଚ ପରେ ପିତାଧିକାରୀ ତାଲିକା ଅନୁମୋଦନ କରାଯିବ।